
Konkurso sąlygų priedas Nr. 1

TECHNINĖ SPECIFIKACIJA
Tiekėjas turi pateikti dokumentus, įrodančius siūlomos įrangos atitikimą techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ar brošiūras, tačiau jei gamintojo kataloguose ar brošiūrose neišsamiai atsispindi arba nėra nurodyta siūlomos įrangos atitikimas techninės specifikacijos reikalavimams, galima teikti siūlomos įrangos techninių charakteristikų aprašymus, t. y. tiekėjo ar gamintojo parengti komplektacijos aprašai arba kiti lygiaverčiai dokumentai (toliau – pagrindžiantys dokumentai). Šiuose dokumentuose tiekėjas turi grafiškai nurodyti (t. y. pastebimai pažymėti – spalvotai žymėti ir / ar nurodyti rodyklėmis, ir / ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. *Netaikoma garantijai.

	Eil. Nr.
	Parametras
	Reikalavimai parametrams
	Tiekėjo siūloma charakteristika
(pildo tiekėjas)

Tiekėjas pildo kiekvieną reikalavimą su atitinkama siūloma reikšme.
Prie kiekvieno reikalavimo (jeigu žemiau nenurodyta kitaip) pateikiamas  techninę charakteristiką pagrindžiantis dokumentas _______ (nurodyti pateikiamą dokumentą), kurio _____ (nurodyti) puslapyje pateikta atžyma apie parametro reikšmę

	1
	Vidinis kameros tūris
	Ne mažiau kaip 160 L
	

	2
	Inkubatoriaus vidinė kamera
	Vidinė kamera turi būti pagaminta iš vientiso nerūdijančio plieno (arba lygiavertės medžiagos) lakšto, be suvirinimo siūlių ar sujungimų.
	

	3
	Vidinė oro cirkuliacija turi būti
	Be ventiliatoriaus
	

	4
	Vidinės durys
	Ne mažiau kaip 4 vidinės sandarios stiklinės (arba lygiavertės medžiagos) durelės (segmentai).
	

	5
	Lentynos
	Ne mažiau kaip 3 lentynos
	

	6
	Temperatūros reguliavimo diapazonas
	Ne siauresnėse ribose kaip nuo +6℃ virš aplinkos temperatūros iki +50℃
	

	7
	Temperatūros atsistatymo laikas po to kai durys buvo atidarytos 30 s
	Ne ilgesnis kaip 6 min.
	

	8
	Drėgmės lygis kameroje
	Ne siauresnėse ribose kaip nuo 90% iki 95%
	

	9
	CO2 koncentracijos reguliavimo diapazonas
	Ne siauresnėse ribose kaip nuo 0,1 iki 20 %
	

	10
	CO2 jutiklis turi būti
	· Infraraudonųjų spindulių (IR) technologijos jutiklis (vieno arba dviejų kanalų);
· Pilnai atsparus aukštai sterilizacijos temperatūrai (prieš sterilizaciją sensoriaus nereikia išmontuoti).
	

	11
	O2 koncentracijos reguliavimo diapazonas
	Ne siauresnėse ribose kaip nuo 1 % iki 20 %
	

	12
	O2 jutiklis turi būti
	· Integruotas, atsparus aukštos temperatūros (180 °C) sterilizavimo programai be poreikio jutiklį išmontuoti prieš sterilizaciją.
· Jutiklis privalo būti ilgalaikis, neturintis chemiškai besidėvinčių / išsieikvojančių komponentų.
	

	13
	Sterilizacija
	Turi būti su automatine sauso karščio sterilizacijos programa, pasiekiančia ne mažesnę kaip +180 °C temperatūrą.
	

	14
	Aliarmo sistema turi būti
	Su vizualiniais ir garsiniais aliarmais esant:
· Temperatūros nuokrypiui;
· CO2 ir N2 dujų slėgio pokyčiui;
· Atidarytoms durims.
	

	15
	Dujų įvadai
	Prietaisas turi turėti gamykliškai integruotas dujų įvado jungtis:
· Ne mažiau kaip vieną jungtį CO2 dujoms.
· Ne mažiau kaip vieną jungtį N2 dujoms.
	

	16
	CO2 inkubatoriaus elektros maitinimas
	Iš 230 V, 50 Hz elektros tinklo.
	

	17
	Garantinis laikotarpis
	Ne trumpesnis kaip 12 mėn.
	


Pastaba: Jeigu perkančiosios organizacijos parengtoje techninėje specifikacijoje nurodytas konkretus (t. y. šalia nenurodytas žodis „arba lygiavertis“) prekės ženklas, gamintojas, modelis ar tiekimo šaltinis, konkretus procesas (būdingas konkretaus tiekėjo tiekiamoms prekėms ar teikiamoms paslaugoms), patentas, tipas, metodas, protokolas, standartas, sertifikatas, konkreti kilmė ar gamyba (dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti), normos, direktyvos, formatas, medžiaga, sistema, jungtis ar panašiai – tiekėjas gali siūlyti ir lygiaverčius prekės ženklus, gamintojus, modelius ar tiekimo šaltinius, procesus, patentus, tipus, metodus, protokolus, standartus, sertifikatus, normas, direktyvas, formatus, medžiagas, sistemas, jungtis ir panašiai. Jei techninėje specifikacijoje nurodyta konkreti (t. y. šalia nenurodytas žodis „ne žemesnė kaip“) klasė, kategorija ar pan. – gali būti siūloma ir ne žemesnė kaip techninėje specifikacijoje nurodyta klasė, kategorija ar pan. Jei perkančiosios organizacijos parengtoje techninėje specifikacijoje nurodytos konkrečios (t. y. nenurodyti žodžiai ne siauresnėse) ribos, intervalai ar pan. – gali būti siūlomos prekės, kurių konkrečios ribos, intervalai ar pan. yra ne siauresni kaip nurodyti  techninėje specifikacijoje. Jei perkančiosios organizacijos parengtoje techninėje specifikacijoje yra nurodyti konkretūs (t. y. nenurodytos paklaidos, nuokrypiai, procentai ar pan.) matmenys, dydžiai ar pan. – siūlomų prekių matmenų neatitikimo techninės specifikacijos reikalavimams paklaida gali būti ne didesnė kaip 2 proc.

	Taikomi aplinkos apsaugos kriterijai:
Taikomi žemiau nurodyti Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) reikalavimai:

	Eil. Nr.
	Aplinkos apsaugos kriterijai
	Atitiktį aplinkos kriterijams pagrindžiantys dokumentai (jei reikalaujama)

	1
	Techninės specifikacijos 2 p. nustatytas reikalavimas, kad inkubatoriaus vidinė kamera turi būti pagaminta iš nerūdijančio plieno arba lygiavertės medžiagos, laikomas aplinkos apsaugos kriterijumi pagal Tvarkos aprašo 4.4.4 papunkčio 4.4.4.4 p. (prekė yra tvirta, ilgaamžė jos susidedamosios dalys tinka naudoti daug kartu ir /ar lengvai pataisomos, ir /ar pakeičiamos), nes nerūdijančio plieno kamera pasižymi dideliu atsparumu korozijai ir ilga eksploatavimo trukme. Dėl mažesnio nusidėvėjimo ir remonto poreikio pailginamas įrangos naudojimo laikas, mažinamas žaliavų sunaudojimas bei atliekų kiekis, susijęs su įrangos keitimu ar komponentų atnaujinimu.
	Papildomi pagrindžiantys dokumentai nereikalaujami, Tiekėjas šį reikalavimą patvirtina teikdamas pasiūlymą, o perkančioji organizacija parametrų atitiktį patikrins Tiekėjo kartu su pasiūlymu pateiktuose pagrindžiančiuose dokumentuose.

TAIP/NE
(tinkamą pažymėti)





Kita informacija:
Tiekėjas turi užtikrinti, kad prekės pristatymo metu atitiks efektyvumo, tvarumo, ilgaamžiškumo reikalavimus pagal 2009 m. spalio 21 d. Europos Parlamento ir Tarybos direktyvą  2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą ir 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo. Pirkėjas šio reikalavimo atitiktį vertins prekių pristatymo metu.
Tiekėjas Sutarties vykdymo metu kartu su pristatomomis prekėmis privalo pateikti: CE sertifikato, išduoto paskelbtosios (notifikuotos) įstaigos ir/arba ES atitikties (2009/125/EB ir/arba 2011/65/ES Direktyvoms) deklaracijos, arba gamintojo parengtos deklaracijos kopiją (pateikiama tai, kas taikoma prekėms pagal teisės aktų reikalavimus). Pateikiant ES atitikties deklaracijos arba gamintojo parengtos deklaracijos kopiją, kad pasiūlytos prekės atitinka reikiamus standartus, bei prekių klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams. 
Jei prekėms pagal Europos Sąjungos teisės aktų reikalavimus nėra privalomas CE ženklinimas – Tiekėjas laisva rašytine forma turi pagrįsti, kad prekių neprivaloma ženklinti CE ženklu pagal teisės aktų reikalavimus.
Jei prekėms, pagal 2009 m. spalio 21 d. Europos Parlamento ir Tarybos direktyvą  2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą ir/ arba  pagal 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (toliau – Direktyvos), nėra taikomos – tokiu atveju Tiekėjas laisva rašytine forma turi pagrįsti dėl Direktyvų netaikymo.

